**Zápis detí do Materskej školy Radatice 210 na školský rok 2021/2022**

**Kritéria prijímania detí na školský rok 2021/2022**

**Do materskej školy možno prijať:**

- prednostne deti, pre ktoré je plnenie predprimárneho vzdelávania povinné. S účinnosťou **od**

 **1. septembra 2021** je pre každé dieťa, ktoré dosiahne päť rokov veku do 31. augusta 2021,

 predprimárne vzdelávanie povinné.

- dieťa, ktorému bol rozhodnutím riaditeľa základnej školy **odložený začiatok plnenia povinnej školskej dochádzky,**

-  dieťa, ktorému bolo rozhodnutím riaditeľa základnej školy **dodatočne odložené plnenie povinnej školskej dochádzky,**

- dieťa**od troch do šiestich rokov** veku,

**-** dieťa, ktoré má osvojené hygienické návyky, ovláda základné sebaobslužné činnosti.

**Forma a priebeh zápisu:**

-  deti sa prijímajú **na základe písomnej žiadosti zákonného zástupcu,**

-  žiadosť o prijatie dieťaťa do materskej školy si môže zákonný zástupca stiahnuť z webovej stránky obce Radatice,

-  zákonný zástupca kompletne vyplnenú prihlášku môže zaslať aj s potvrdením o zdravotnom stave dieťaťa od všeobecného lekára pre deti a dorast mailom ale poštou:

e-mailova adresa: materska.skola.radatice@gmail.com do predmetu uveďte : „Zápis do MŠ“

adresa: Materská škola Radatice, Radatice 210, 082 42 Bzenov

- poradie prihlášok nezohráva úlohu v prijímaní dieťaťa do MŠ.

- dieťa od 2 rokov môže byť prijaté v prípade voľných kapacít a zároveň musí byť             odplienkované, ovládať základné sebaobslužné činnosti.

- ak ide o dieťa so špeciálnymi výchovno-vzdelávacími potrebami, zákonný zástupca predloží

 k žiadosti vyjadrenie príslušného zariadenia výchovného poradenstva a prevencie a

 odporučenie všeobecného lekára pre deti a dorast.

**Prijatie/neprijatie dieťaťa:**

Po skončení zápisu riaditeľka materskej školy rozhodne o prijatí resp. neprijatí dieťaťa na predprimárne vzdelávanie podľa § 5 ods. 14 písm. a) zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov, v súlade s § 59 ods. 4 zákona č. 245/2008 Z. z. o výchove a vzdelávaní (školský zákon) v znení neskorších predpisov, v súlade s § 5 ods. 4 písm. a) vyhlášky MŠ SR č. 306/2008 Z. z. o materskej škole.

**Rozhodnutie:**

Písomné rozhodnutie o prijatí, resp. neprijatí dieťaťa do materskej školy bude rodičom doručené do 15. júna 2021.